18 Gantsi “mpho” eno e ne e le setlhabelo se motho a neng a ka se ntsha kwa tempeleng ya ga Jehofa. Ditlhabelo tsa diphologolo di ne di le botlhokwa thata ka gonne mo Molaong wa ga Moshe, Modimo o ne a neile Baiseraele taelo ya gore ba di ntshe e le karolo ya kobamelo ya bone. Mme fa motho a ne a gakologelwa gore morwarraagwe o na le sengwe kgatlhanong le ene, go ne go le botlhokwa thata gore a rarabolole kgang pele ga a ntsha setlhabelo. Jesu o ne a re: “Tlogela mpho ya gago koo fa pele ga sebeso, mme o tsamaye; agisanya le morwarrago pele, go tswa foo, fa o boile, isa mpho ya gago tshupelo.” Go ne go le botlhokwa gore motho a agisanye le morwarraagwe pele ga a ka ntsha setlhabelo se se neng se batlega go ya ka Molao. Iker Casillas o tsitsitse ka mor'a lefu la pelo. Mokoloto: Instagram.